Dictatorul din Belarus este mai "iubit" ca niciodată. Lukașenko a obținut cel mai bun scor la prezidențiale de până acum. Doar Putin îl întrece
Belarus a organizat primele alegeri prezidențiale în baza Constituției modificate în 2022 astfel încât Aleksandr Lukașenko să poată rămâne la putere până în 2035. Așa cum era de așteptat, primul și singurul președinte pe care Belarus l-a avut ca stat independent a obținut un nou mandat. În ciuda protestelor, mișcărilor de stradă și a controverselor din ultimii patru ani, Lukașenko a scos cel mai bun scor de până acum.